Diari Oficial de la Generalitat Valenciana


Sumari del DOGV 4467, del 26-03-2003 (2003/3267)

ORDE de 31 de gener de 2003, de la Conselleria de Justícia i Administracions Públiques, per la qual es convoca la concessió de subvencions destinades als ajuntaments per a la realització de cursos de formació per a les policies locals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3267


Data del document
:   31-01-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * suport econòmic
    * policia
    * formació en el lloc de treball
    * administració local

ORDE de 31 de gener de 2003, de la Conselleria de Justícia i Administracions Públiques, per la qual es convoca la concessió de subvencions destinades als ajuntaments per a la realització de cursos de formació per a les policies locals de la Comunitat Valenciana. [2003/X3267]
  
És competència de l'Institut Valencià de Seguretat Pública organitzar i impartir cursos de formació bàsica per als policies de nou ingrés, dins de les diferents categories i escales, i també els d'ascens o promoció a les diferents categories i els de perfeccionament, d'acord amb el que disposa l'article 27 de la Llei 6/1999, de 19 d'abril, de la Generalitat Valenciana, de Policies locals i de Coordinació de Policies locals de la Comunitat Valenciana.
  
No obstant això, la Llei 6/1999 en l'article 29 establix que els ajuntaments podran organitzar i realitzar cursos de formació, actualització i especialització de les policies locals.
  
La Generalitat Valenciana considera que ha d'existir una estreta col·laboració en matèria de formació, entre les distintes administracions, i que eixa col·laboració no només ha de cenyir-se a la coordinació de les seues actuacions en les matèries que li són pròpies, sinó que també ha estendre's a les activitats de foment en la formació i perfeccionament dels efectius dels cossos de la policia local, tot arbitrant mesures que facen possible l'acostament de les corporacions locals a l'organització i impartició de cursos.
  
En conseqüència, fent ús de les competències en matèria d'interior assignades pel Decret 7/2002, de 25 de juliol, del president de la Generalitat Valenciana, a la Conselleria de Justícia i Administracions Públiques, i d'acord amb el que establix l'article 35 de la Llei 5/1983, de 30 de desembre, de Govern Valencià i en els arts. 47 i 47 bis del Text Refós de la Llei de la Hisenda Pública de la Generalitat Valenciana, aprovat per Decret Legislatiu de 26 de juny de 1991 del Govern de la Generalitat Valenciana.
  
ORDENE
  
Primer
  
L'objecte de la present orde és convocar la concessió de subvencions destinades als ajuntaments, per a l'organització i impartició de cursos de formació per a les policies locals de la Comunitat Valenciana durant l'any 2003.
  
Segon
  
L'import global màxim destinat a atendre les subvencions a què es referix esta orde serà de trenta mil cinquanta euros (30.050 euros) a càrrec de l'aplicació pressupostària 07. 03. 222.20.4 línia T4205000 dels Pressuposts de la Generalitat Valenciana per a l'exercici 2003.
  
Tercer
  
L'import global màxim, així com tots els tràmits efectuats fins al moment immediat anterior a la resolució de concessió de la subvenció, estaran condicionats a l'existència de crèdit adequat i suficient en el capítol, secció, servici, programa i línia corresponents que s'establisquen en la Llei 12/2002, de 27 de desembre, de Pressuposts de la Generalitat Valenciana per a l'exercici 2003. A més, tots els actes dictats s'entendran condicionats al fet que en dictar la resolució d'adjudicació definitiva de la subvenció, subsistisquen les mateixes circumstàncies de fet i de dret existents en el moment en què van ser produïts dits actes.
  
Quart
  
Aprovar les bases per les quals es regula la present convocatòria de subvencions, que figuren com annex I de la present orde.
  
DISPOSICIONS FINALS
  
Primera
  
El director general d'Interior queda facultat per a concedir o denegar estes subvencions, i està autoritzat per a dictar les resolucions i instruccions necessàries per al desplegament i execució de la citada orde.
  
Segona
  
La present orde entrarà en vigor al sendemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa la present orde, que posa fi a la via administrativa, podrà ser recorreguda potestativament en reposició, o bé podrà plantejar-se directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Justícia i Administracions Públiques, en el termini d'un mes a comptar des del sendemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des del sendemà de la publicació.
  
València, 31 de gener de 2003
  
El conseller de Justícia i Administracions Públiques,
  
CARLOS GONZALEZ CEPEDA
  
ANNEX I
  
Bases per les quals es regula la convocatòria de subvencions destinades als ajuntaments, per a l'organització i impartició de cursos de formació per a les policies locals de la Comunitat Valenciana durant l'any 2003.
  
Primera. Beneficiaris
  
Podran sol·licitar estes subvencions els ajuntaments que organitzen i impartisquen cursos de formació per a les policies locals de la Comunitat Valenciana durant l'any 2003.
  
Segona. Objecte i aplicació de les subvencions
  
Les subvencions objecte d'esta convocatòria tindran com a finalitat atendre, fins al 50% de les despeses derivades de l'organització dels cursos .
  
Tercera. Despeses subvencionables
  
Són els següents:
  
Despeses de personal docent.
  
Despeses de lloguer de locals
  
Despeses de material entregat i el que calga per a la impartició dels cursos.
  
No podran ser objecte d'esta subvenció les despeses d'adquisició de material inventariable, les despeses d'adquisició de suport físic (maquinari) i material consumible d'informàtica, ni els de reparació, construcció, reforma, equipaments i altres qualsevol que constituïsquen inversions reals o de caràcter permanent.
  
Quarta. Sol·licituds i documentació
  
1. Les sol·licituds aniran firmades per l'alcalde o per la persona que legalment el substituïsca, dirigides a la Direcció General d'Interior, i s'hauran de presentar en el Registre de la Conselleria de Justícia i Administracions Públiques, siti al C/ Historiador Chabàs, núm. 2 de València, o en qualsevol dels llocs a què es referix l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. A més de la sol·licitud citada, les persones interessades en esta convocatòria hauran de presentar la documentació següent:
  
A. Número del CIF de l'Ajuntament i número del compte bancari on es vulga rebre la subvenció, si esta és aprovada.
  
B. Projecte detallat de l'activitat per a la qual se sol·licita la subvenció, que haurà de complir els requisits següents:
  
1. Caldrà que els cursos tinguen una duració mínima de vint hores. No tindran la consideració de cursos les activitats de distinta naturalesa com ara. seminaris, taules redones, debats, conferències, jornades, congressos, etc.
  
2. El projecte adjuntarà una memòria en la qual es farà constar, com a mínim, els punts següents:
  
a) Lloc de celebració del curs, amb indicació dels locals on es pretenguen realitzar.
  
b) Programes.
  
c) Contingut.
  
d) Material didàctic a emprar.
  
e) Professorat.
  
f) Criteris de selecció dels assistents.
  
g) Tipus de proves d'avaluació d'aprofitament del curs.
  
C. Pressupost detallat del cost de les despeses, diferenciant entre:
  
Despeses de personal docent.
  
Despeses de lloguer de locals.
  
Despeses de material entregat i realització de pràctiques.
  
D. Si la sol·licitud no incloguera totes les dades exigides o faltara documentació, s'instarà la persona interessada perquè en el termini de 10 dies esmene els defectes, amb la indicació que, en el cas de no fer-ho, s'entendrà que desistix de la petició, d'acord amb el que disposa l'art. 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
E. A més de la informació i documentació ressenyada, la Direcció General d'Interior podrà demanar qualsevol altra que considere necessària per a una millor valoració de la possible subvenció a concedir.
  
3. El termini per a la presentació de les sol·licituds serà de 20 dies hàbils, comptats des del sendemà de la publicació de l'Orde de convocatòria en el Diari Oficial de la Generalitat Valenciana.
  
4. El professorat de les diferents matèries dels cursos haurà de pertànyer al professorat oficial o col·laborador de l'Institut Valencià de Seguretat Pública o bé, personal en actiu al servici de l'administració pública expert en la matèria. També podran actuar com a professors, professionals de reconeguda preparació i competència del sector privat, quan calga, per raó dels continguts tècnics de la matèria a impartir, si s'acredita adequadament.
  
Cinquena. Classes de cursos subvencionables
  
A. Programes de formació continuada d'agents i auxiliars: estaran dirigits a agents i auxiliars de la policia local.
  
B. Plans de formació de caps: per a participar-hi caldrà ocupar en propietat o provisionalment un lloc de cap en les corresponents plantilles del cos de la policia local del municipi.
  
Sisena. Condicions de la realització dels cursos
  
A. L'Institut Valencià de Seguretat Pública podrà fer visites d'inspecció i control al principi i a l'acabament del curs, i també en qualsevol moment de la impartició.
  
B. L'assistència de l'alumnat als cursos haurà de ser controlada per a garantir un mínim aprofitament al curs. En tot cas, caldrà l'assistència del 90% del total d'hores de duració del curs, siguen o no justificades les faltes d'assistència.
  
C. El nombre mínim de policies assistents, per cada curs, serà de 20, i podran participar en els citats cursos tant els membres de la policia local de l'Ajuntament convocant, com qualsevol dels altres policies encara que pertanguen a plantilles d'altres municipis.
  
D. Una vegada realitzat el curs, i posteriorment a la celebració, seran remesos a l'Institut Valencià de Seguretat Pública les corresponents relacions certificades d'assistents, amb la indicació de si reunixen o no el nombre d'hores d'assistència previst i si han superat o no les proves evaluatòries finals a efectes de lliurar el certificat corresponent.
  
Setena. Valoració de les sol·licituds i resolució del procediment
  
1. Per a la valoració i selecció de les sol·licituds presentades es constituirà una comissió avaluadora integrada per:
  
- El director general d'Interior, el qual actuarà com a president.
  
- El cap d'Àrea d'Interior.
  
- El director de l'Institut Valencià de Seguretat Pública.
  
- Un tècnic de la Direcció General d'Interior.
  
- El secretari de l'Institut Valencià de Seguretat Pública, qui actuarà com a secretari.
  
2. Tindran preferència per a obtindre subvenció els cursos que tinguen els continguts següents:
  
A. Cursos, els continguts dels programes dels quals siguen relatius a les matèries de la competència de la policia administrativa.
  
B. Cursos els continguts dels quals tinguen matèries noves en l'àmbit de les competències municipals en la seguretat pública.
  
3. La resolució d'esta convocatòria haurà de ser dictada en el termini màxim de tres mesos a partir de l'acabament del termini de presentació de les sol·licituds.
  
En el cas que en el termini establit no s'haguera dictat la resolució, la petició s'entendrà desestimada.
  
Vuitena. Obligacions dels beneficiaris
  
El municipi sol·licitant haurà de desenrotllar el pla de formació i, una vegada conclòs parcial o totalment, comunicar-lo a la Direcció General d'Interior. En qualsevol cas haurà de fer-lo abans del 30 de setembre. L'incompliment d'eixe termini suposarà, després de la incoació d'un expedient amb l'audiència a l'interessat, la resolució de les ajudes. Tot això, excepte que s'haguera prorrogat el termini expressament a petició de l'interessat i per causes de força major.
  
Novena. Procediment de pagament i termini de justificació
  
El lliurament de les subvencions es produirà d'una sola vegada, amb la justificació prèvia de la despesa corresponent a l'activitat realitzada.
  
El termini de presentació de les justificacions requerides conclourà el 15 d'octubre de l'any 2003, les quals han de remetre's a la Direcció General d'Interior, per a la seua verificació i tràmit.
  
Deu. Justificació de la subvenció
  
Per a la percepció de la subvenció, les entitats beneficiàries hauran de presentar un certificat expedit per l'interventor/ora o secretari/secretària de l'Ajuntament, amb el vistiplau del seu president/a o de l'òrgan que tinga la representació, on s'arreplegue el resum de les despeses.
  
La justificació ha de fer-se pel total de la despeses aplicada a la finalitat objecte de la subvenció.
  
Igualment, es presentarà una memòria de l'activitat que reculla la informació sobre el seu desenrotllament.
  
A la vista dels justificants aportats, la Direcció General delegada autoritzarà el pagament de la subvenció, amb el límit màxim del pressupost detallat, independentment que el valor de la inversió siga superior, d'acord amb les factures o els projectes aportats.
  
Onze. Legislació aplicable
  
En allò no previst en la present orde, els beneficiaris se sotmetran al que establix el text refós de la Llei de la Hisenda Pública de la Generalitat Valenciana, aprovat per Decret Legislatiu de 21 de juny de 1991, i a la Llei 12/2002, de Pressuposts de la Generalitat Valenciana per a l'any 2003.
  
Dotze. Homologació